แรงซื้อหุ้นใหญ่หนุน SET ปิดบวก 8 จุด หลังศาลรธน.มีมติยุบพรรค “ทษช.” ตามคาด
แรงซื้อหุ้นใหญ่หนุน SET ปิดบวก 8 จุด หลังศาลรธน.มีมติยุบพรรค "ทษช." ตามคาด โดยดัชนีปิดตลาดวันนี้ ที่ระดับ 1,633.21 จุด บวก 7.70 จุด หรือ 0.47% มูลค่าการซื้อขาย 3.86 หมื่นล้านบาท
7 มี.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,633.21 จุด บวก 7.70 จุด หรือ 0.47% มูลค่าการซื้อขาย 3.86 หมื่นล้านบาท
10 หุ้นดันดัชนีวันนี้

ด้าน บล.ซีจีเอส-ซีไอเอ็มบี ระบุในบทวิเคราะห์ (7 มี.ค.) แนวโน้มตลาดในช่วงบ่าย คาดจะเริ่มคึกคักขึ้น จากการรอข่าวการตัดสินของศาลรัฐธรรมนูญเรื่องการยุบพรรคไทยรักษาชาติ หากออกมาว่ายุบ ดัชนี SET น่าจะดีดตัวขึ้นทะลุ 1630 จุดตามด้วยการดีดตัวขึ้นของหุ้น STEC AMATA WHA แต่หากไม่ยุบคาดดัชนีจะปรับตัวลงต่ำกว่า 1620 จุด และหุ้นที่จะดีดตัวขึ้นคือ SC ADVANC INTUCH
โดยการดีดตัวของดัชนีคาดจะเป็นช่วงสั้นๆ เพราะส่วนหนึ่งอยู่ในความคาดหมายของตลาดแล้ว มองว่าภาคบ่ายดัชนีจะแกว่งในกรอบกว้างขึ้น ทั้งเชิงบวกและลบ สลับแรงขายทำกำไร โดยมองแนวรับบ่ายที่ 1620-1617 จุด และแนวต้านที่ 1630-1635 จุด แนะนำซื้อเก็งกำไร STEC AMATA WHA PTTGC
อย่างไรก็ดี ศาลรัฐธรรมนูญมีมติเป็นเอกฉันท์ให้ยุบพรรคไทยรักษาชาติ (ทษช.) กรณีที่เสนอพระนามทูลกระหม่อมหญิงอุบลรัตนฯ มหิดล ในรายชื่อบัญชีนายกรัฐมนตรีของพรรค ซึ่งอาจเป็นปฏิปักษ์ต่อการปกครองระบอบประชาธิปไตยอันมีพระมหากษัตริย์เป็นประมุข เนื่องจากพระบรมวงศ์ศานุวงศ์ตั้งแต่ชั้นพระองค์เจ้าขึ้นไปย่อมดำรงอยู่เหนือการเมือง
นอกจากนั้น ศาลรัฐธรรมนูญยังมีมติ 6 ต่อ 3 ให้เพิกถอนสิทธิการลงสมัครรับเลือกตั้งกรรมการบริหารพรรคไทยรักษาชาติเป็นเวลา 10 ปีนับตั้งแต่วันที่ศาลรัฐธรรมนูญมีคำสั่งยุบพรรค และห้ามไม่ให้ไปจัดตั้งพรรคใหม่ หรือเป็นกรรมการบริหารพรรคอื่น หรือเข้าไปมีส่วนเกี่ยวข้องกับพรรคการเมือง เป็นเวลา 10 ปี
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
PTT &lt;XD&gt; มูลค่าการซื้อขาย 2,187.16 ล้านบาท ปิดที่ 47.75 บาท เพิ่มขึ้น 0.25 บาท
CPALL มูลค่าการซื้อขาย 1,386.39 ล้านบาท ปิดที่ 77.50 บาท เพิ่มขึ้น 1 บาท
PTTGC มูลค่าการซื้อขาย 1,251.02 ล้านบาท ปิดที่ 69.25 บาท เพิ่มขึ้น 0.75 บาท
KBANK มูลค่าการซื้อขาย 1,188.59 ล้านบาท ปิดที่ 192 บาท เพิ่มขึ้น 2.50 บาท
SCB มูลค่าการซื้อขาย 1,014.02 ล้านบาท ปิดที่ 131 บาท ลดลง 0.50 บาท
 
ตลาดหุ้นเอเชีย
